kalixlouiis/myanmar-wikipedia-corpus huggingface dataset:
(၃) အရှင်နှင့်တူသောမယား လင်ယောက်ျား၏ အကြင်မယားသည် အလုပ်အကိုင်လုပ်ကိုင်ရန် အလိုမရှိ၊ ပျင်းရိ၏၊ အစားကြီး၏၊ စိတ်လည်း ကြမ်းတမ်း၏၊ ကိုယ်အမူအရာလည်း ကြမ်းတမ်း၏၊ ကြမ်းတမ်းသော စကားတို့ကိုလည်း ဆိုတတ်၏၊ လုံ့လဝီရိယရှိသောလင်ကိုလည်း နှိပ်စက်လွှမ်းမိုး၍ ကျင့်တတ်၏။
ဤသို့သဘောရှိသော ထိုမယားကို အရှင်သခင်မဟူ၍လည်းကောင်း၊ မယားဟူ၍လည်းကောင်း ဆိုအပ်၏။
(၄) အမိနှင့်တူသောမယား လင်ယောက်ျား၏ အကြင်မယားသည် အခါခပ်သိမ်း အစီးအပွားကို အစဉ်စောင့်ရှောက်လေ့ရှိ၏၊ အမိသည် သားကို အစဉ်စောင့်ရှောက်သကဲ့သို့ လင်ကို အစဉ်စောင့်ရှောက်တတ်၏၊ ထို့ကြောင့် ထိုလင်ယောက်ျား ဆည်းပူးရှာဖွေအပ်သော ဉစ္စာကို စောင့်ရှောက်၏။
ဤသို့သဘောရှိသော ထိုမယားကို အမိဟူ၍လည်းကောင်း၊ မယားဟူ၍လည်းကောင်း ဆိုအပ်၏။
(၅) နှမနှင့်တူသောမယား လင်ယောက်ျား၏ အကြင်မယားသည် အစ်မကြီး နှမငယ်သည် မောင်၌ ရိုသေသကဲ့သို့ ထို့အတူ မိမိလင်၌ ရိုသေ၏၊ အရှက်နှင့်ယှဉ်သောစိတ် ရှိ၏၊ လင်၏ အလိုသို့ လိုက်တတ်၏။
ဤသို့သဘောရှိသော ထိုမယားကို အစ်မ နှမဟူ၍လည်းကောင်း၊ မယားဟူ၍လည်းကောင်း ဆိုအပ်၏။
(၆) အဆွေခင်ပွန်းနှင့်တူသောမယား လင်ယောက်ျား၏ အကြင်မယားသည် ဤလောက၌ အဆွေခင်ပွန်းသည် ကြာမြင့်မှ ရောက်လာသော အဆွေခင်ပွန်းကို မြင်၍ လွန်စွာဝမ်းမြောက်သကဲ့သို့ လင်ကို မြင်၍ လွန်စွာဝမ်းမြောက်၏၊ အမျိုးနှင့် ပြည့်စုံ၏၊ သီလရှိ၏၊ လင်၌ ရိုသေစွာ ကျင့်တတ်၏။
ဤသို့သဘောရှိသော ထိုမယားကို အ‌ဆွေခင်ပွန်းဟူ၍လည်းကောင်း၊ မယားဟူ၍လည်းကောင်း ဆိုအပ်၏။
(၇) ကျွန်မနှင့်တူသောမယား လင်ယောက်ျား၏ အကြင်မယားသည် (လင်ယောက်ျားက) တုတ်လှင်ကန်ကို ကိုင်၍ သတ်ပုတ်ခြင်းဖြင့် ခြိမ်းခြောက်အပ်သော်လည်း အမျက်ထွက်ခြင်း ထိတ်လန့်ခြင်း မရှိ၊ (ဒေါသဖြင့် မပြစ်မှားသောစိတ် ရှိ၏၊ လင်ကို သည်းခံတတ်၏၊ အမျက်ထွက်ခြင်း မရှိ၊ လင်၏ အလိုသို့ လိုက်တတ်၏။
ဤသို့သဘောရှိသော ထိုမယားကို ကျွန်မဟူ၍လည်းကောင်း၊ မယားဟူ၍လည်းကောင်း ဆိုအပ်၏။
မယား ၇ မျိုးတို့၏ လားရာ ထို့နောက်တွင် သူသတ်နှင့်တူသောမယား၊ ခိုးသူနှင့်တူသော မယား၊ အရှင်နှင့်တူသောမယားတို့သည် သီလမရှိသောသဘော ရှိ၏၊ ကြမ်းကြုတ်သောသဘော ရှိ၏၊ လင်ကို ရိုသေခြင်းမရှိ။
ထိုမယားမျိုးတို့သည် ခန္ဓာကိုယ်ပျက်စီး၍ သေသည်မှနောက်၌ ငရဲသို့ လားရကုန်၏ဟု မြတ်စွာဘုရားသည် ဟောကြားတော်မူ၏။
အမိနှင့်တူသောမယား၊ နှမနှင့်တူသောမယား၊ အဆွေခင်ပွန်းနှင့်တူသော မယား၊ ကျွန်မနှင့်တူသောမယား တို့သည် သီလ၌တည်သော သဘောရှိ၏၊ ကြာမြင့်စွားသော ကာလပတ်လုံး စောင့်စည်းတတ်၏။
ထိုမယားမျိုးတို့သည် ခန္ဓာကိုယ်ပျက်စီး၍ သေသည်မှနောက်၌ ကောင်းသောလားရာဖြစ်သော နတ်ပြည်သို့ လားရကုန်၏ဟု မြတ်စွာဘုရားသည် ဟောကြားတော်မူ၏။
သုဇာတာ၏ အဖြေ ထိုကဲ့သို့ မြတ်စွာဘုရားသည် မယား ၇ မျိုးအကြောင်းကို ရှင်းပြပြီးနောက် သုဇာတာအား အဘယ်ကဲ့သို့သော မယားဖြစ်သည်ကို မေးလေ၏။
ထိုအခါ သုဇာတာသည် "ယနေ့မှစ၍ တပည့်တော်မအား လင်ယောက်ျား၏ ကျွန်မနှင့်တူသောမယားဟူ၍ မှတ်တော်မူပါ" ဟု ဖြေကြားလေသည်။
ကိုးကား ကဏ္ဍ:အင်္ဂုတ္တရနိကာယ်။
မြန်မာနိုင်ငံယှဉ်ပြိုင်မှုကော်မရှင်ကို ယှဉ်ပြိုင်မှု ဥပဒေ၊ ပုဒ်မ (၅)၊ ပုဒ်မခွဲ (က)နှင့် (ခ)တို့ အရ ပြည်ထောင်စု သမ္မတ မြန်မာ နိုင်ငံ၊ ပြည်ထောင်စု အစိုးရ အဖွဲ့၏ အမိန့် ကြော်ငြာစာ အမှတ် (၁၀၆)ဖြင့် ၂၀၁၈ ခုနှစ်၊ အောက်တိုဘာ လ၊ (၃၁) ရက်တွင် ဖွဲ့စည်းခဲ့သည်။
https://www.commerce.gov.mm/my/article/%E1%80%BB%E1%80%99%E1%80%94%E1%80%B9%E1%80%99%E1%80%AC%E1%82%8F%E1%80%AD%E1%80%AF%E1%80%84%E1%80%B9%E1%80%84%E1%80%B6%E1%80%9A%E1%80%BD%E1%80%A5%E1%80%B9%E1%81%BF%E1%80%95%E1%80%AD%E1%80%B3%E1%80%84%E1%80%B9%E1%80%99%E1%82%88%E1%80%B1%E1%80%80%E1%80%AC%E1%80%B9%E1%80%99%E1%80%9B%E1%80%BD%E1%80%84%E1%80%B9-%E1%80%96%E1%80%BC%E1%80%B2%E1%82%94%E1%80%85%E1%80%8A%E1%80%B9%E1%80%B8%E1%80%BB%E1%80%81%E1%80%84%E1%80%B9%E1%80%B8 အဖွဲ့ဝင် (၁၁)ဦး ပါရှိသည်။
ထိုကော်မရှင်၏ လုပ်ပိုင်ခွင့်နှင့် တာဝန်များမှာ ယှဉ်ပြိုင်မှု ဥပဒေပါ အတိုင်း ဖြစ်သည်။
အဖွဲ့ဝင်များ (၁) ဥက္ကဋ္ဌ = စီးပွားရေးနှင့် ကူးသန်း ရောင်းဝယ်ရေး ဝန်ကြီး ဌာန၊ ပြည်ထောင်စု ဝန်ကြီး၊ ဒေါက်တာသန်းမြင့်။
(၂) ဒုတိယ ဥက္ကဋ္ဌ - ဥပဒေ ပညာရှင်၊ ဦးသန်းမောင်။
(၃) အတွင်းရေးမှူး - စီးပွားရေးနှင့် ကူးသန်း ရောင်းဝယ်ရေး ဝန်ကြီး ဌာန၊ ကုန်သွယ်ရေး ဦးစီး ဌာန၊ ညွှန်ကြားရေးမှူးချုပ်။
(၄) အဖွဲ့ဝင် - စက်မှု ဝန်ကြီး ဌာန၊ စက်မှု ကြီးကြပ်ရေးနှင့် စစ်ဆေးရေး ဦးစီး ဌာန၊ ညွှန်ကြားရေးမှူးချုပ်။
(၅) အဖွဲ့ဝင် - ပြည်ထဲရေး ဝန်ကြီး ဌာန၊ အထူး စုံစမ်း စစ်ဆေးရေး ဦးစီး ဌာန၊ ဒုတိယ ညွှန်ကြားရေးမှူးချုပ်။
(၆) အဖွဲ့ဝင် - ပို့ဆောင်ရေးနှင့် ဆက်သွယ်ရေး ဝန်ကြီး ဌာန၊ ဆက်သွယ်ရေး ညွှန်ကြားမှု ဦးစီး ဌာန၊ ဒုတိယ ညွှန်ကြားရေးမှူးချုပ်။
(၇) အဖွဲ့ဝင် - ပြည်ထောင်စု ရှေ့နေချုပ် ရုံး၊ ဥပဒေ စိစစ် အကြံပြုရေး ဦးစီး ဌာန၊ ဒုတိယ ညွှန်ကြားရေးမှူးချုပ်။
(၈) အဖွဲ့ဝင် - စီးပွားရေး ပညာရှင်၊ ဦးသုတအောင်။
(၉) အဖွဲ့ဝင် - ဥပဒေ ပညာရှင်၊ ဒေါ်မြတ်မြတ်ကျော်။
(၁၀) အဖွဲ့ဝင် - ဥပဒေ ပညာရှင်၊ ဒေါ်အေးအေးသိန်း။
(၁၁) အဖွဲ့ဝင် - ပြည်ထောင်စု သမ္မတ မြန်မာ နိုင်ငံ ကုန်သည်များနှင့် စက်မှု လက်မှု လုပ်ငန်းရှင်များ အသင်းချုပ်၊ ဗဟို အလုပ် အမှုဆောင်၊ ဦးအေးဟန်။
ကိုးပွင့်ဖူးစာ သည် ၁၉၇၁ ခုထွက် မြန်မာရုပ်ရှင် ဖြစ်သည်။
မင်္ဂလာညွန့်ရုပ်ရှင်အတွက် ဒဂုန်ရွှေမျှားဝတ္ထုကို တက္ကသိုလ်ဝင်းဖေ ဇာတ်ညွှန်းခွဲ ရိုက်ကူးသည်။
လက်ထောက်ဒါရိုက်တာမှာ မျိုးဝင်းဖြစ်သည်။
စိုးရွှေ၊ ဒေစီကျော်ဝင်း၊ နေစိုး၊ စံတင်၊ ဖာတလုံးခင်မောင်နှင့် ဒေါ်မြလေးတို့ အဓိကပါဝင်ထားသည်။
ကိုးကား ကဏ္ဍ:မြန်မာဘာသာစကား ရုပ်ရှင်ဇာတ်ကားများ။
ပုလဲငုံ သည် ၁၉၇၁ ခုထွက် မြန်မာရုပ်ရှင် ဖြစ်သည်။
လွတ်လပ်ရေးရုပ်ရှင်အတွက် မောင်နေမျိုး ဇာတ်ညွှန်းခွဲကာ ဒါရိုက်တာ မြတ်တင်အေး ရိုက်သည်။
ကောလိပ်ဂျင်နေဝင်း၊ ဝင်းဗိုလ်၊ တင်တင်ညို၊ အေးအေးသင်း၊ ချိုချိုမြင့်၊ ဦးဘကွန်း၊ ဘေဘီနွဲ့၊ မသန်းရွှေ၊ လူပေါ၊ မအေးကြည်တို့ အဓိကပါဝင်ထားသည်။
စောနှမ မိုးနှင်းဆီ သည် ၁၉၇၁ ခုထွက် မြန်မာရုပ်ရှင် ဖြစ်သည်။
အမျိုးသားရုပ်ရှင်အတွက် စာရေးဆရာ ရောင်နီ၏ ဝတ္ထုကို စိန်ဖေတင် ဇာတ်ညွှန်းရေးကာ အေဝမ်းမောင်လှမျိုး ရိုက်ကူးသည်။
ညွန့်ဝင်း၊ ဝါဝါဝင်းရွှေ၊ စိုးရွှေ၊ ဦးသိမ်းမောင်၊ မေနွဲ့၊ ဘေဘီနွဲ့၊ ဦးကြည်မောင်၊ ချိုချိုမြင့်၊ ဝင်းမြင့်တို့ အဓိကပါဝင်ကြသည်။
ကဏ္ဍ:၁၉၇၁ ရုပ်ရှင်ဇာတ်ကားများ။
အယ်လ်ဟမ်းဘရာ (အဓိပ္ပာယ်အားဖြင့် 'အနီရောင်အရာ') သည် စပိန်နိုင်ငံ ၊ အန်ဒါလူးရှား ကိုယ်ပိုင်အုပ်ချုပ်ခွင့်ရဒေသ ၊ ဂရန်နားဒါ တွင် တည်ရှိသောနန်းတော်နှင့်ခံတပ် အဆောက်အအုံ အစုအဝေး ဖြစ်သည်။
အေဒီ ၈၈၉ တွင် ရောမခံတပ်အဆောက်အအုံ အပျက်အစီးများပေါ်တွင် ခံတပ် အငယ်စား အဖြစ် တည်ဆောက်ခဲ့ပြီးနောက် အကြီးအကျယ် လျစ်လျူရှုခဲ့ကြသည်မှာ ၁၃ ရာစုအလယ်ပိုင်းတွင် ဂရန်နေဒေါ စော်ဘွားပြည်၏ နက်ဆရစ်စော်ဘွားမျိုးနယ်မှ စော်ဘွားမိုဟာမက်ဘင် အယ်လ်အာမာ က ပြန်လည် ပြုပြင် တည်ဆောက်သည့် အချိန် အထိ ဖြစ်သည်။
သူသည် ယခုလက်ရှိ နန်းတော်နှင့်မြို့ရိုးကို တည်ဆောက်ခဲ့ခြင်း ဖြစ်သည်။
၁၃၃၃ ခုနှစ်တွင် ဂရန်နေဒေါ ၏ စူလတန် ပထမ ယူစွတ် မှ တော်ဝင်နန်းတော်အဖြစ် ပြောင်းလဲခဲ့သည်။
၁၄၉၂ ခုနှစ်တွင် ခရစ်ယာန် တို့ ပြန်လည် အောင်မြင် ခဲ့ပြီးနောက် ထိုနေရာသည် ဖာဒီနန်နှင့် အစ္စဘယ်လာတို့၏ တော်ဝင်နန်းတော် ဖြစ်လာခဲ့ပြီး နန်းတော်အား ရီနေဆွန်း စတိုင်အဖြစ် တစ်စိတ် တစ်ပိုင်း ပြောင်းလဲခဲ့သည်။
( ခရစ်စတိုဖာကိုလံဘတ်စ် သည် သူ၏ စွန့်စားရှာဖွေမှု ခရီးစဉ် အတွက် တော်ဝင်နန်းတော်မှ ထောက်ခံမှုရရှိသော နေရာ ဖြစ်သည်။
) ၁၅၂၆ ခုနှစ်တွင် ပထမ ချားလ် ဘုရင် နှင့် ပဉ္စမမြောက် ချားလ် ဘရင် တို့သည် ရီနေဆွန်း နန်းတော် အသစ်တစ်ခုကို တည်ဆောက်ရန် အမိန့်ပေးခဲ့သည်။
ထိုနန်းတော်မှာ မြင့်မြတ်သော ရောမ အင်ပါယာနှင့် ပို၍ ကိုက်ညီပြီး နက်ဆရစ် အန်ဒါလူးရှန်း ဗိသုကာပညာနှင့် တိုက်ရိုက်ဆန့်ကျင်သော လူသားဆန်သော အတွေးအခေါ်လွှမ်းမိုးသည့် တော်လှန်သော မန်နာရစ် စတိုင်လ် ဖြစ်သည်။
သို့သော်လည်း ဂရန်နားဒါရှိ မော်ရစ်စကို ပုန်ကန်မှုကြောင့် ပြီးစီးခဲ့ခြင်း မရှိပေ။
အယ်လ်ဟမ်းဘရာသည် ကပ်စတိုင်းရှိ ခရစ်ယာန်ဘုရင်တို့၏ အုပ်စိုးမှုအောက်သို့ တဖြည်းဖြည်းသော ရောက်ရှိလာသော နာဆရစ် စော်ဘွားမင်းဆက် ကျဆင်းချိန်တွင် စပိန်ရှိ နောက်ဆုံး မွတ်စလင် စော်ဘွားမှ တည်ဆောက်ခဲ့သော အစ္စလာမ်တို့၏ နန်းတော် တစ်ခု ဖြစ်သည်။
ရာစုနှစ်များစွာ မပြုမပြင်ဘဲ လျစ်လျူရှုခံရပြီးနောက် ကျူးကျော်သူများ က အဆောက်အဦးများ အတွင်း ဝင်ရောက်နေထိုင်ခဲ့သည်။
လက်တုံ့ပြန်သည့် အနေနှင့် ထိုနေရာကို ဖျက်ဆီးခဲ့သော နပိုလီယံ ရှုံးနိမ့်ပြီးနောက် အယ်လ်ဟမ်းဘရာကို ပြန်လည်တွေ့ရှိခဲ့သည်။
ပြန်လည်တွေ့ရှိသူများမှာ ဗြိတိသျှ ပညာတတ်များနှင့် အခြားသော မြောက်ဥရောပမှ ရိုမန်တစ်ဝါဒီ ခရီးသွားများ ဖြစ်ကြသည်။
ယခုအခါတွင် ၎င်းသည် စပိန်နိုင်ငံ၏ အဓိက ကမ္ဘာလှည့်ခရီးသွားများကို ဆွဲဆောင်ရာ နေရာတစ်ခုဖြစ်ပြီး နိုင်ငံ၏ အထင်ရှားဆုံးနှင့် လူသိများသော အစ္စလာမ့်ဗိသုကာလက်ရာများကို ၁၆ရာစု နှင့် နှောင်းပိုင်း ခရစ်ယာန် အဆောက်အဦးများနှင့် ဥယျာဉ်များ ရောနှောထားခြင်းဖြင့် ပြသနေသည်။
အယ်လ်ဟမ်းဘရာသည် ယူနက်စကို ၏ ကမ္ဘာ့အမွေအနှစ်နေရာ တစ်ခုဖြစ်သည်။
နောက်ခံသမိုင်းအကျဉ်း မြန်မာနိုင်ငံသစ်တောကျောင်းကို သာယာဝတီမြို့တွင် ၁၈၉၈ခုနှစ်က စတင်ဖွင့်လှစ်ခဲ့သည်။
၁၈၉၈ ခုနှစ်မှ ၁၉၁၀ ခုနှစ်ထိ အကြီးတန်းနှင့် အငယ်တန်း သင်တန်း(၂)ခုခွဲခြားကာ အကြီးတန်းအား အင်္ဂလိပ်ဘာသာဖြင့်၎င်း၊ အငယ်တန်းအား မြန်မာဘာသာဖြင့်၎င်း သင်ကြားပို့ချခဲ့သည်။
မြန်မာနိုင်ငံသစ်တောကျောင်းကို ၁၉၁၀ ခုနှစ်တွင် ပျဉ်းမနားမြို့သို့ ပြောင်းရွှေ့ခဲ့ပြီး ၁၉၁၁ ခုနှစ်မှ ၁၉၄၂ခုနှစ်အထိ ဖွင့်လှစ်ခဲ့သည်။
ဒုတိယကမ္ဘာစစ်ဖြစ်သောအခါ ပျဉ်းမနားမြို့ရှိ ကျောင်းအား ပိတ်ခဲ့ရသည်။
၁၉၄၂ ခုနှစ်မှ ၁၉၄၅ ခုနှစ်ထိ(ဂျပန်ခေတ်တွင်)သာယာဝတီမြို့သို့ ပြောင်းရွှေ့ ဖွင့်လှစ်ခဲ့သည်။
စစ်ပြီးကာလ ၁၉၄၇ခုနှစ်တွင် ကျောင်းပြန်လည်ဖွင့်လှစ်ခဲ့ပြီး ၁၉၄၇ ခုနှစ်မှ ၁၉၄၉ ခုနှစ်ထိ ပျဉ်းမနားမြို့သို့ ပြန်လည်ပြောင်းရွှေ့ဖွင့်လှစ်ခဲ့သည်။
၁၉၅၀ ခုနှစ်မှ ၁၉၅၃ ခုနှစ်ထိ မြန်မာနိုင်ငံတော်သစ်တောကျောင်းအဖြစ် အမည်ပြောင်းလဲပြီး အင်းစိန်မြို့တွင်ဖွင့်လှစ်ခဲ့သည်။
၁၉၅၃ ခုနှစ်တွင် ပြင်ဦးလွင်မြို့သို့ ပြောင်းရွှေ့ဖွင့်လှစ်ခဲ့သည်။
ကုလသမဂ္ဂဖွံ့ဖြိုးမှု အစီအစဉ်အရ စီမံကိန်းကာလဖြစ်သော ၁၉၈၃ ခုနှစ်မှ ၁၉၈၆ ခုနှစ်အတွင်း သစ်တောလုပ်ငန်းအတတ်သင်ကျောင်း ဟု ပြောင်းလဲခေါ်ဝေါ်ခဲ့သည်။
၁၉၉၇ ခုနှစ်မှစတင်၍ မြန်မာနိုင်ငံသစ်တောကျောင်း(Myanmar Forest School) အမည်ပြောင်းလဲပြီး ယနေ့အချိန် အထိ ဖွင့်လှစ်သင်ကြားလျက်ရှိသည်။
ရည်ရွယ်ချက် သစ်တောလုပ်ငန်းများအားလုံး စာတွေ့/လက်တွေ့ စနစ်တကျကျွမ်းကျင်တတ်မြောက်စေရန်၊ စိတ်ဓာတ်၊ စည်းကမ်းနှင့် အကျင့်စာရိတ္တများ တိုးတက်ကောင်းမွန်လာစေရန်၊ ကျရာတာဝန်ကို ကျေပွန်စွာထမ်းဆောင်လိုစိတ်နှင့် ပြည်သူအကျိုးသယ်ပိုးလိုစိတ်ရှိ သော ဝန်ထမ်းကောင်းများ ပေါ်ထွန်းလာစေရန်၊ သင်တန်းသားများ အနေဖြင့် သင်တန်းပြီးဆုံး၍ မိမိတာဝန်ကျရာနယ်မြေများသို့ ရောက်ရှိသည့်အခါ နိုင်ငံတော်မှချမှတ်ထားသည့် လူမှုရေး၊ ကျေးလက် ဒေသဖွံ့ဖြိုး တိုးတက်ရေးစသည့် စီမံကိန်းများနှင့် လုပ်ငန်းတာဝန်များကို ပြည်သူလူထုနှင့်ပူးပေါင်း၍ စည်းရုံးဆောင်ရွက်သွားနိုင်ရန်၊ အမျိုးသားစီမံကိန်းများ အကောင်အထည်ဖော်ဆောင်ရွက်ရာတွင် အင်တိုက်အားတိုက် ပါဝင်လှုပ်ရှားသည့် ဝန်ထမ်းကောင်းများ ဖြစ်လာစေရန်။
သင်တန်းကာလ မြန်မာနိုင်ငံသစ်တောကျောင်းမှာ အခြေအနေ၊ အချိန်အခါနှင့် လိုအပ်ချက်များအရ (၂)နှစ်သင်တန်း၊ တစ်နှစ်ခွဲသင်တန်း၊ (၉)လသင်တန်းစသည်ဖြင့် သင်တန်းကာလများ ပြောင်းလဲဖွင့်လှစ်ခဲ့သည်။
ထို့အပြင် အထူးသင်တန်းအနေဖြင့် အခြေခံသစ်တောပညာအထူး (၃)လသင်တန်းကိုလည်း ဖွင့်လှစ်သင်ကြားခဲ့သည်။
၂၀၁၈ခုနှစ်၊ မေလမှစတင်၍ အခြေခံသစ်တောပညာသင်တန်း၊ အမှတ်စဉ်(၁၁၄)ကို သင်တန်းကာလ(၂)နှစ် သတ်မှတ်၍ ဖွင့်လှစ်သင်ကြားပို့ချလျက်ရှိသည်။
ပထမနှစ် သစ်တောမူဝါဒနှင့် ဥပဒေ သစ်တောစိုက်ပျိုးပြုစုခြင်း သစ်တောစီမံအုပ်ချုပ်ခြင်း သစ်တောအသုံးချခြင်း သစ်တောကာကွယ်ခြင်း ဌာနဆိုင်ရာလုပ်ထုံးလုပ်နည်းနှင့် စီမံခန့်ခွဲမှု မြေတိုင်းတာခြင်းနှင့် မြေပုံရေးဆွဲခြင်း ရုက္ခဗေဒ လူမှုသစ်တော သစ်ထုတ်ခြင်း သစ်တောအင်ဂျင်နီယာ သဘာဝပတ်ဝန်းကျင်ထိန်းသိမ်းရေး အခြေခံကွန်ပြူတာ ဒုတိယနှစ် သစ်တောမူဝါဒနှင့် ဥပဒေ သစ်တောစိုက်ပျိုးပြုစုခြင်း သစ်တောစီမံအုပ်ချုပ်ခြင်း သစ်တောအသုံးချခြင်း သစ်တောကာကွယ်ခြင်း ဌာနဆိုင်ရာလုပ်ထုံးလုပ်နည်းနှင့် စီမံခန့်ခွဲမှု မြေတိုင်းတာခြင်းနှင့် မြေပုံရေးဆွဲခြင်း ရုက္ခဗေဒ လူမှုသစ်တော ဇီဝမျိုးစုံမျိုးကွဲများထိန်းသိမ်းရေး ရေဝေရေလဲနှင့် ဒီတောများစီမံအုပ်ချုပ်ခြင်း Arc GIS/ Global Mapper လက်ရှိဆရာအင်အား ပြင်ဦးလွင်မြို့၊ မြန်မာနိုင်ငံသစ်တောကျောင်းတွင် ကျောင်းအုပ်ကြီး(၁)ဦး၊ ဒုတိယကျောင်းအုပ်ကြီး(၁)ဦး၊ လက်ထောက်ကထိက(၈)ဦး၊ နည်းပြ(၃)ဦး၊ မြန်မာ့သစ်လုပ်ငန်းမှ လက်ထောက်မန်နေဂျာ(၁)ဦး၊ စုစုပေါင်းဆရာ (၁၄)ဦးဖြင့် သင်ကြားပို့ချပေးလျက်ရှိသည်။
သင်တန်းသားအရည်အချင်းသတ်မှတ်ချက် မြန်မာနိုင်ငံသစ်တောကျောင်းမှာ အခြေအနေ၊ အချိန်အခါနှင့်လိုအပ်ချက်များအရ (၂)နှစ်သင်တန်း၊ တစ်နှစ်ခွဲသင်တန်း၊ (၉)လသင်တန်းစသည်ဖြင့် သင်တန်းကာလများ ပြောင်းလဲဖွင့်လှစ်ခဲ့သကဲ့သို့ သင်တန်းသားအရည်အချင်းသတ်မှတ်ချက်များလည်း ပြောင်းလဲခဲ့သည်။
သစ်တောဦးစီးဌာန၊ အပူပိုင်းဒေသစိမ်းလန်းစိုပြည်ရေးဦးစီးဌာနနှင့် မြန်မာ့သစ်လုပ်ငန်းတို့မှ အသက်(၃၅)နှစ်အောက် တောခေါင်း/ ချောင်းခေါင်းလုပ်သက် (၂)နှစ်ပြည့်ပြီးသူများကို ပညာ အရည်အချင်းသတ်မှတ်၍ သင်တန်းသားရေးဖြေ ဖြေဆိုအောင်မြင်သူများအား ကျန်းမာရေး စစ်ဆေးပြီး အောင်မြင်သူများတက်ရောက်ခွင့်ရရှိကြသည်။
အခြေခံသစ်တောပညာ(၂)နှစ်သင်တန်း၊ အမှတ်စဉ်(၁၁၄)မှ ယနေ့အထိ သင်တန်းသားများမှာ သစ်တောဦးစီးဌာန၊ အပူပိုင်းဒေသစိမ်းလန်းစိုပြည်ရေးဦးစီးဌာနတို့မှ အသက်(၃၅)နှစ်အောက် တောခေါင်း လုပ်သက်(၂)နှစ်နှင့်အထက် ပညာအရည်အချင်း အခြေခံပညာအထက်တန်းအောင်သတ်မှတ်၍ ရေးဖြေ ဖြေဆိုအောင်မြင်သူများအား ကျန်းမာရေးစစ်ဆေးပြီး အောင်မြင်သူများကို တက်ရောက်စေခဲ့သည်။
ရမ်ဆာရေဝပ်ဒေသများ ရေငှက်များ၏ နေရင်းဒေသ ကဲ့သို့သော နိုင်ငံတကာအရေးပါသော ရေတိမ်ဒေသများဆိုင်ရာ ကွန်ဗင်းရှင်း (ရမ်ဆာကွန်ဗင်းရှင်း)ကို ၁၉၇၁-ခုနှစ်၌ အီရန်နိုင်ငံ၊ ရမ်ဆာမြို့၌ စတင်အတည်ပြုဖွဲ့စည်းခဲ့သည်။
ရေတိမ်ဒေသများကို အကျိုးရှိစွာအသုံးပြုနိုင်ရေးအတွက် ရည်ရွယ်၍ ကွန်ဗင်းရှင်းသို့ အဖွဲ့ဝင်အဖြစ်ဝင်ရောက်ထားသည့်နိုင်ငံပေါင်း (၁၆၈)နိုင်ငံ ရှိသည်။
မြန်မာနိုင်ငံသည် ရမ်ဆာကွန်ဗင်းရှင်းသို့ ၂ဝဝ၅-ခုနှစ်တွင် စတင်ဝင်ရောက်ခဲ့ပြီး မြန်မာနိုင်ငံတွင် သတ်မှတ်ပြီး Ramsar sites (၅) ခုရှိသည်။
အဆိုပါ Ramsar sites (၅) ခုမှာ- မိုးယွန်းကြီး တောရိုင်းတိရစ္ဆာန်ဘေးမဲ့တော အင်းတော်ကြီး တောရိုင်းတိရစ္ဆာန်ဘေးမဲ့တော မိန်းမလှကျွန်း တောရိုင်းတိရစ္ဆာန်ဘေးမဲ့တော မုတ္တမပင်လယ်ကွေ့၏ မြောက်ပိုင်းဒေသ အင်းလေးကန် တောရိုင်းတိရစ္ဆာန်ဘေးမဲ့တော [နံ့သာကျွန်းနှင့် မေယုမြစ်ဝ] ကိုးကား Category:မြန်မာနိုင်ငံရှိ သဘာဝထိန်းသိမ်းရေးနယ်မြေများ Category:မြန်မာနိုင်ငံရှိ ဘေးမဲ့တောများ။
မိုးယွန်းကြီးအင်း သည် စစ်တောင်း နှင့် ပဲခူးမြစ်တို့ကို ဆက်သွယ်ထားသည့် တူးမြောင်းသို့ ရေ ဖြည့်ဆည်းပေးနိုင်ရန် ၁၉၀၄ ခုနှစ်တွင် တည်ဆောက်ခဲ့သည့် ရေလှောင်တမံ ဖြစ်သည်။
အင်ခိုင်ဘွမ်အမျိုးသားဥယျာဉ် တည်ထောင်သည့်ခုနှစ်နှင့် အမိန့်အမှတ် - ၂-၂-၂၀၁၇ (၁၅/၂၀၁၇) ဧရိယာ - ၇၄၂၆၀.၀၀ ဧက ဧရိယာ - ၁၁၆.၀၃ စတုရန်းမိုင် တည်နေရာ - ကချင်ပြည်နယ်၊ မြစ်ကြီး နားမြို့နယ်၊ ကြိမ်ခရန် ချောင်း၏ရေဝေရေလဲ ဒေသ ဂေဟစနစ် - အမြဲစိမ်းတော၊ တောင်ပေါ်တော အဓိကကာကွယ်ထားသောတိရစ္ဆာန်များ - ကျားသစ်၊ပြောင်၊ ဆတ်၊ ဒရယ်၊ ဖက်ချေ၊ တောင်ဆိတ်နီ၊ ဝက်ဝံ၊ တောခွေး၊သင်းခွေချပ်၊ တောကြောင်မျိုးစိတ် များ၊ မျောက်မျိုးစိတ် များ၊ တောဝက်၊ ငှက် မျိုးစိတ်များ၊ မြွေမျိုးစုံ၊ ရေသတ္တဝါမျိုးစုံ ကိုးကား Category:မြန်မာနိုင်ငံရှိ သဘာဝထိန်းသိမ်းရေးနယ်မြေများ Category:မြန်မာနိုင်ငံရှိ ဘေးမဲ့တောများ။
Zoom Video Communications, Inc. သည်အမေရိကန်နိုင်ငံ၊ ကယ်လီဖိုးနီးယားပြည်နယ်၊ San Jose တွင်အခြေစိုက်သောအမေရိကန်ဆက်သွယ်ရေးနည်းပညာကုမ္ပဏီတစ်ခုဖြစ်သည်။
Cloud-peer-to-peer ဆော့ဝဲလ်ပလက်ဖောင်းမှတစ်ဆင့်ဗီဒီယိုတယ်လီဖုန်းနှင့်အွန်လိုင်းစကားဝိုင်းဝန်ဆောင်မှုများကိုထောက်ပံ့ပေးသည်။
တယ်လီကွန်ဖရင့်၊ ဆက်သွယ်ရေး၊ အဝေးသင်ပညာရေးနှင့်လူမှုဆက်ဆံရေးတို့တွင်အသုံးပြုသည်။
ပါဝင်သူ ၁၀၀ အထိဗီဒီယိုကွန်ဖရင့်ကိုမိနစ် ၄၀ အချိန်အကန့်အသတ်ဖြင့်အသုံးပြုခြင်းသည်ပလက်ဖောင်းအားအခမဲ့ဖြစ်သည်။
ပိုမိုကျယ်ပြန့်သောအင်္ဂါရပ်များနှင့်ပိုမိုရှည်လျားသောသို့မဟုတ်ပိုမိုကြီးမားသောညီလာခံများအတွက်တစ်လလျှင်ဒေါ်လာ ၁၅-၂၀ ကျသင့်သောပေးချေမှုကိုရရှိနိုင်သည်။
Zoom ခန်းများကဲ့သို့သောစီးပွားရေးညီလာခံများသို့ရည်ရွယ်သည့်အင်္ဂါရပ်များကိုတစ်လလျှင်ဒေါ်လာ ၅၀ မှ ၁၀၀ အထိရနိုင်သည်။
ကျောက်ပန်းတောင် တောရိုင်းတိရစ္ဆာန် ဘေးမဲ့တော သည် ချင်းပြည်နယ်၊ ပလက်ဝမြို့နယ်တွင် တည်ရှိသည်။
တည်ထောင်သည့်ခုနှစ်နှင့် အမိန့်အမှတ်မှာ ၁၇-၆-၂၀၁၃ (၅၅/၂၀၁၃) ဖြစ်သည်။
ဂေဟစနစ် - အမြဲစိမ်းတော၊ တောင်ပေါ် တော အဓိကကာကွယ်ထားသောတိရစ္ဆာန်များ - တောဆိတ်၊ တောင် ဆိတ်၊ ဂျီ၊ ဆတ်၊ ကျားသစ်၊ သစ်တက်ကျား၊ တောကြောင်၊ တောဝက် ကိုးကား Category:မြန်မာနိုင်ငံရှိ သဘာဝထိန်းသိမ်းရေးနယ်မြေများ Category:မြန်မာနိုင်ငံရှိ ဘေးမဲ့တောများ။
မြောက်ဇာမရီ တောရိုင်းတိရစ္ဆာန်ဘေးမဲ့တော သည် ပဲခူးတိုင်းဒေသကြီး၊ လက်ပံတန်းမြို့နယ်၊ မင်းလှမြို့နယ်၊ အုတ်ဖိုမြို့နယ်၊ ကြို့ပင်ကောက်မြို့နယ်၊ ပဲခူးမြို့နယ်၊ ကျောက်တံခါးမြို့နယ်များရှိ အကျယ်အဝန်းရှိသော ဘေးမဲ့တော တစ်ခု ဖြစ်သည်။
၂၀၁၄ ခုနှစ် မေလ ၂၂ ရက်နေ့ရက်စွဲပါ အမိန့်အမှတ် ၄၂/၂၀၁၄ ဖြင့် စတင်တည်ထောင်ခဲ့သည်။
မြောက်ဇာမရီ တောရိုင်းတိရစ္ဆာန် ဘေးမဲ့တောရှိ ဂေဟစနစ်မှာ အထက်ရွက်ပြတ်ရောနှော တော၊ တောခြောက်အမျိုးအစား ဖြစ်သည်။
ဘေးမဲ့တောအတွင်း အဓိကကာကွယ်ထားသောတိရစ္ဆာန်များမှာ ဆင်၊ ကျားသစ်၊ အင်းကျား၊ ပြောင်၊ စိုင်၊ ဝက်ဝံ၊ တောဆိတ်တို့ ဖြစ်သည်။
သော်နတ်ဘုရား ( ; ရှေးဟောင်းနော့စ် - Þórr ; ရှေးဟောင်းဂျာမန်နစ်အက္ခရာ - ᚦᚢᚱ (þur)) သည် မြောက်ဂျာမန်နစ်ဒဏ္ဍာရီတွင် ခွန်အား၊ မြင့်မြတ်သော သစ်ပင်၊ တောအုပ်၊ မုန်တိုင်း၊ လျှပ်စီး၊ မိုးကြိုးနှင့် သက်ဆိုင်၍ 'တူ'လက်နက်ကိုင်စွဲထားသည့် နတ်ဘုရားတစ်ပါးဖြစ်သည်။
လူသားများကိုကာကွယ်သူ၊ မြင့်မြတ်ခြင်း၊ မျိုးနွယ်ပွားများခြင်းနှင့် ဆိုင်သောသူလည်းဖြစ်၏။
ရှေးဟောင်းနော့စ်ဘာသာစကားမှ Þórr စာလုံးအပြင် ရှေးဟောင်အင်္ဂလိပ်စာ၌ Þunor အဖြစ်လည်းကောင်း ရှေးအကျဆုံးဂျာမန်ဘာသာစကား၌ Donar (ရှေးဟောင်းဂျာမန်နစ်ထွင်းစာ - ᚦᛟᚾᚨᚱ (þonar)) အဖြစ်လည်းကောင်း ရေးသားဖော်ပြမှုများရှိသည်။
ဤနတ်ဘုရားနှင့်ပတ်သက်သော စကားလုံးပုံစံများသည် ရှေးဦးဂျာမန်နစ်အက္ခရာ မိုးကြိုးဟုအနက်ရသော Þunraz စကားလုံးမှဆင်းသက်လာကြသည်။
'သော်'ကို ဂျာမန်နစ်လူမျိုးများ၏ မှတ်တမ်းတင်ထားသော သမိုင်းတစ်လျှောက် အရေးတယူဖော်ပြထားကြရာ ဂျာမေးနီးယားဒေသကို ရောမများသိမ်းပိုက်သည့်ကာလမှ လူများရွှေ့ပြောင်းနေထိုင်အခြေချသောခေတ်၊ ထို့နောက် ဗိုက်ကင်းခေတ်များတွင် ပါဝင်ဖော်ပြထားသည်။
ဤဗိုက်ကင်းခေတ်တွင် စကန်ဒီနေးဗီးယားဒေသ၌ ခရစ်ယာန်အယူဝါဒခံယူပြောင်းလဲခြင်းများ ဖြစ်ပေါ်ခဲ့ပြီး ထိုခေတ်တွင်ပင် သော်၏ အမှတ်အသားတစ်ခုဖြစ်သော မြော့နစ်ယာ'တူ' လက်နက်တံဆိပ်များကို ဝတ်ဆင်ခဲ့ကြကာ နော့စ်ရိုးရာဘာသာတရားလိုက်နာကျင့်သုံးသော လူနာမည်များတွင် ဤနတ်ဘုရား၏ အမည်ပါရှိသည်။
ထို့ကြောင့် သော်၏ ထင်ရှားမှုသက်သေဖြစ်၏။
ဂျာမန်နစ်စာစုများ သဘောသဘာဝများကြောင့် သော်ကို အဓိကထားဖော်ပြထားသောဇာတ်လမ်းများသည် ရှေးဟောင်းနော့စ်ဘာသာစကား၌ ထင်ထင်ရှားရှားရှိခဲ့ပြီး ထိုတွင် နော့စ်ဒဏ္ဍာရီ တစ်လျှောက်၌ သော်၏ ပါဝင်မှုများရှိခဲ့သည်။
စကန်ဒီနေးဗီးယားဒေသမှမြစ်ဖျားခံလာသော ရိုးရာပုံပြင်ဇာတ်လမ်းများကို နော့စ်ဒဏ္ဍာရီအဖြစ် အိုက်စလန်၌ အဓိကမှတ်တမ်းအဖြစ် ပြုစုခဲ့ကြသည်။
နော့စ်ဒဏ္ဍာရီ၌ ဤနတ်ဘုရားကို အဓိကထားဖော်ပြထားသော ဇာတ်လမ်းပုံပြင်မြောက်မြားစွာရှိသည်။
ထိုရင်းမြစ်များတွင် သော်သည် အနည်းဆုံး အမည်နာမဆယ့်ငါးခုဖြင့်ဖြစ်၍ ရွှေရောင်ဆံနွယ်ပိုင်ရှင် ဆစ်ဖ်နတ်ဘုရားမ၏ ခင်ပွန်းဖြစ်ကာ ယော့တန် (အများကိန်း - ယော့တ်နာ) မျိုးနွယ်ဝင် ယားန်ဆက်ဆာ (Járnsaxa) ၏ ချစ်သူလည်းဖြစ်သည်။
သော်သည် ခက်ထန်သောမျက်လုံး၊ နီသောဆံပင်၊ မုတ်ဆိတ်များရှိသည်ဟု ဖော်ပြကြသည်။
On the red beard and the use of "Redbeard" as an epithet for Thor, see H.R. Ellis Davidson, Gods and Myths of Northern Europe, 1964, repr. Harmondsworth, Middlesex: Penguin, 1990, , p. 85, citing the Saga of Olaf Tryggvason in , Saga of Erik the Red, and . The Prologue to the Prose Edda says ambiguously that "His hair is more beautiful than gold." ဆစ်ဖ်နှင့်ရ၍မွေးသောသမီး Þrúðr ရှိ၏ (ဗဲလ်ကရီ လည်းဖြစ်နိုင်၏ဟုဆိုသည်)။
ယားန်ဆက်ဆာနှင့်ထွန်းကားသည်မှာ မက်ဂ်နီဖြစ်၍ မိုသီ (Móði)သည်လည်း သော်၏ သားတစ်ဦးဖြစ်ကာ မိခင်နာမည်ဖော်ပြထားခြင်းမရှိပေ။
Ullr နတ်ဘုရား၏ မွေးစားအဖေဖြစ်သည်။
သော်တွင် 'ဘော်လ်သရာ'နတ်ဘုရားအပါအဝင် မြောက်မြားစွာသော ညီအကိုများရှိ၏။
သော်ထံခစားသော အစေခံနှစ်ဦးမှာ Þjálfi and Röskva| တို့ဖြစ်၍ သော်သည် ဆိတ်နှစ်ကောင်ဆွဲသော ရထားလုံး/လှည်းကို စီး၏။
တောင်ဖြိုတူလက်နက် 'မြောနစ်ယာ'ကို ကိုင်စွဲ၍ မေးယင်ယော့သ်(Megingjörð) ခါးပတ်ကိုဝတ်ဆင်သည်။
သံလက်အိတ် ယားန်ဂရေးပရာ (Járngreipr) နှင့် ဂရိသာဗေးလရာ (Gríðarvölr) တောင်ဝှေးကိုလည်းပိုင်ဆိုင်သည်။
ရန်သူများကို မဆုတ်မနစ်သုတ်သင်ခြင်း၊ ယောမွန်ဂန်ဒရာမြွေနဂါးကြီးနှင့် ပြင်ထန်သောတိုက်ပွဲများဆင်နွှဲသည်။
ရက်နရော့ (ရဲ့ဂ်နရော့ဂ်) ကမ္ဘာ့အဆုံးသတ်တိုက်ပွဲကြီးတွင် ၎င်းတို့နှစ်ဦး၏ တိုက်ပွဲထပ်မံဖြစ်ပွား၍ နှစ်ဦးစလုံးသေဆုံးမည်ဟု နော့စ်ဒဏ္ဍာရီရင်းမြစ်စာပေများ၌ ဆိုထားသည်။
ယခုခေတ်သစ်ကာလတွင် သော်သည် ဂျာမန်နစ်စကားပြောဥရောပဒေသများ၌ ကျေးလက်ရိုးရာပုံပြင်တွင် အသိမှတ်ပြုဖော်ပြထားကြသည်။
သော်ကို များသောအားဖြင့် ၎င်းအမည်ကိုအစွဲပြုကာ နေရာများနှင့် နေ့ရက်များကိုပေးထားသည် Thursday -ကြာသပတေးနေ့သည်ရှေးဟောင်းအင်္ဂလိပ်စာ Þūnresdæg (Þunor's day) ကိုအစွဲပြုဖြစ်ပေါ်လာသည်။
သော်သည် မြောက်မြားစွာသော ခေတ်ပေါ်အနုပညာလက်ရာ၊ ကိုးကားမှုများ၌ ပါဝင်သည်။
အခြားဂျာမန်နစ်နတ်ဘုရားများနည်းတူ သော်ကို ကိုးကွယ်ပူဇော်ခြင်းကို ခေတ်သစ်ဘာသာတရားတစ်ခုဖြစ်သော "ဟိသန်နရီဘာသာ" (Heathenry)တွင် ယခု၌ ပြန်လည်ဖော်ထုတ်လျက် ရှိသည်။
ကိုးကား ကဏ္ဍ:နော့စ်နတ်ဘုရားများ ကဏ္ဍ:ကောင်းကင်နှင့် ရာသီဥတု နတ်ဘုရားများ။
ဟောလိဝုဒ်ရုပ်ရှင်လောကတွင် အလှပဂေးမင်းသမီးများစွာ ရှိကြသည်။
သူတို့ကို အမျိုးမျိုး (အချို့ကို မျက်လုံးအလှဆုံး မင်းသမီး၊ မျက်ခုံးအလှဆုံး၊ လက်မောင်းအလှဆုံး၊ ပေါင်တန်အလှဆုံး) စသည်ဖြင့် ကင်ပွန်းတတ်ကြသည်။
သို့သော် ဆိုဖီယာ လိုရင်းမှာ ထိုကဲ့သို့ ဘွဲ့ထူး၊ ဂုဏ်ထူးမျိုး မရှိပါ။
သူမသည် မျက်လုံးလည်း မလှပါ။
အနည်းငယ် ပြူး၍နေသည်။
နဖူးလည်း အနည်းငယ်မောက်သည်။
နှာခေါင်းမှာလည်း အနည်းငယ် ချွန်လွန်းသည်။
ပါးစပ်မှာ ပြဲလွန်းလှပြီး ရီလိုက်လျှင် ပို၍ ဆိုးသည်။
သို့သော် သူမသည် ကမ္ဘာကျော် မင်းသမီးဖြစ်သည်။
ဆိုဖီယာလိုရင်းသည် မလှတာလေးများ စုစည်း၍ လှပနေသောကြောင့်၊ သရုပ်ဆောင်မှု ပြောင်မြောက်သောကြောင့် ဖြစ်သည်။
thumb|ဟောလိဝုဒ် ရုပ်ရှင်မင်းသမီး ဆိုဖီယာ လိုရင်း ငယ်ဘဝ ဆိုဖီယာ လိုရင်းသည် ၁၉၃၄-ခုနှစ်၊ စက်တင်ဘာလ (၂၀)ရက်နေ့တွင် အဖ ရစ်ကာဒိုနှင့် အမိ ရိုမီ(လ်)ဒေါ် တို့မှ အီတလီနိုင်ငံ၊ နေပဲ(လ်)ကမ်းခြေရှိ ပိုဇောင်လီမြို့ကလေးတွင် မွေးဖွားခဲ့သည်။
မိခင်နှင့် ဖခင်သည် အလွန်ဆင်းရဲသူများ ဖြစ်ကြသည်။
မိခင်သည် စန္ဒယားတီးတတ်သူဖြစ်ရာ နေ့ရောညပါ စန္ဒယားတီးသူအဖြစ် အလုပ်လုပ် ရသည်။
သို့သော် မိသားစု မချောင်လည်ပေ။
ဆိုဖီယာ လိုရင်း အောက် ကလေးတစ်ယောက်ရပြီး အဖေနှင့်အမေ မသင့်မတင့်ဖြစ်ကာ လင်မယားကွဲကြတော့သည်။
ဆိုဖီယာ လိုရင်းနှင့် ညီမလေး မာရီယာသည် မိခင်နှင့်အတူ အလွန်ဆင်းရဲစွာ နေထိုင်ခဲ့ကြရသည်။
အဖိုးအဖွားများသည်လည်း ဆင်းရဲကြသဖြင့် ဆိုဖီယာတို့ မိသားစုကို မကူညီ၊ မထောက်ပံ့နိုင်ကြပေ။
ပညာရေး ဆိုဖီယာ အရွယ်ရောက်လာသောအခါ မိခင်က ငွေကြေးစုဆောင်း၍ ကျောင်းထားပေးခဲ့သည်။
သို့သော် ဒုတိယကမ္ဘာစစ်ကြောင့် အလယ်တန်း မရောက်မီတွင် ပညာရေး ရပ်နားခဲ့ရသည်။
စစ်ကြီးပြီးဆုံးသောအခါ မိခင်က ဆိုဖီယာကို နေပဲ(လ်)မြို့ရှိ "'ဆရာဖြစ်သင်ကျောင်း"'သို့ ပို့၍ ပညာသင်ကြားစေခဲ့သည်။
ဆိုဖီယာသည် အပျိုပေါက်အရွယ် ရောက်ရှိနေပြီး သွင်ပြင်မှာ လှသွေးမကြွယ်သေးပေ။
ပိန်လွန်းပြီး အရပ်အလွန်ရှည်၍ ယောက်ျားလေးများက သူ့ကို '"ပဲသီးတောင့်ကြီး'"ဟု ခေါ်ဆိုကြသည်။
လှချင်၊ ပချင်၊ ဝချင်ရှာသော ဆိုဖီယာသည် အလွန်မခံချင်ဖြစ်ကာ ဟင်းသီးဟင်းရွက်များကို စနစ်တကျ စားသောက်၍ လေ့ကျင့်ခန်းကို နည်းစနစ်မှန်ကန်စွာ လေ့ကျင့်ခဲ့သည်။
တစ်နှစ်ကျော်တွင် ဆိုဖီယာ၏သွင်ပြင်ပြောင်းလာပြီး ဝဖြိုးလှပလာကာ တဖက်လူ မက်မောဘွယ် ဖြစ်လာခဲ့သည်။
ရုပ်ရှင်လောက တစ်ဆယ်ခြောက်နှစ်အရွယ်ဖြစ်ကာ နေပဲ(လ်)အလှမယ်ရွေးပွဲ၌ မယ်ဒုတိယ ရရှိခဲ့သည်။
ဤတွင် ဆိုဖီယာသည် အလှအပအားကိုးဖြင့် ရုပ်ရှင်နယ်ပယ်ထဲသို့ ဝင်ရန် ကြိုးပမ်းခဲ့သည်။
ရောမသို့ သားအမိနှစ်ယောက် သွားရောက်၍ ရုပ်ရှင်ကုမ္ပဏီများနှင့် ဆက်သွယ်ခဲ့ကြသော်လည်း မအောင်မြင်ပေ။
သို့သော် ရောမတွင် ရုပ်ရှင်လာရောက် ရိုက်ကူးနေသော အမေရိကန် M.G.M ရုပ်ရှင်ကုမ္ပဏီ၏ (ကိုမားဒစ္စ)ဟူသော ရုပ်ရှင်တွင် ဆိုက်ပတ်အဖြစ် သားအမိနှစ်ယောက်လုံး ပါဝင်ခဲ့ရသည်။
တစ်ယောက်လျှင် ဒေါ်လာ ၅၀ခန့် ရရှိကြပြီး ဆိုဖီယာ၏ ပထမဆုံးရုပ်ရှင်ဟု ခေါ်ဆိုနိုင်ပေသည်။
အီတလီရုပ်ရှင်နှင့် ဆက်သွယ်မရသဖြင့် သားအမိနှစ်ယောက်လုံး စိတ်ပျက်စွာ နေပဲ(လ်)သို့ ပြန်ခဲ့ကြသည်။
ဆိုဖီယာသည် ကိုယ်ကာယ ပိုမိုလှပရန် အားကစားများ ပြန်လည်လေ့ကျင့်ရင်း ၁၉၅၁-ခုနှစ်တွင် ကျင်းပသော "'အီတလီအလှမယ်"' ရွေးပွဲသို့ ဝင်ရောက်ယှဉ်ပြိုင်ခဲ့ရာ မယ်အီတလီ ဒုတိယဆုကို ရရှိခဲ့သည်။
သို့သော် ပထမဆုရသူထက်ပင် နေ့ချင်းညချင်း နာမည်ကြီးသွားခဲ့သည်။
ဓာတ်ပုံဆရာတစ်ဦး၏ ကောင်းမှုကြောင့် အီတလီမဂ္ဂဇင်း များတွင် မျက်နှာဖုံးမယ် အဖြစ် ရောက်ရှိသွားရာ အလိုအလျောက် ဓာတ်ပုံစံပြမယ်လေးအဖြစ် ရောက်ရှိသွားတော့သည်။
ထို့နောက် ရုပ်ရှင်ထုတ်လုပ်သူ (ပရိုဂျူဆာ) ကာလိုပွန်တီသည် ဆိုဖီယာ၏ ဓာတ်ပုံများ၊ စာအုပ်မျက်နှာဖုံးများတွင် တွေ့ရှိရာ ချက်ချင်းသဘောကျသွားမိကာ ဆိုဖီယာနှင့် ဆက်သွယ်ခဲ့သည်။
ဤသို့ဖြင့် ဆိုဖီယာသည် ရုပ်ရှင်နယ်သို့ စတင် ရောက်ရှိလာခဲ့သည်။
ကိုရင်မော်၊ ကမ္ဘာ့ရုပ်ရှင်ကြယ်ပွင့်များ၊ စာ-၃ ကိုးကား Category:၁၉၃၄ မွေးဖွားသူများ Category:၂၀ ရာစု အီတလီ အမျိုးသား သရုပ်ဆောင်များ Category:၂၁ ရာစု အီတလီ အမျိုးသား သရုပ်ဆောင်များ။
အိုးဒင်နတ်ဘုရား (; ရှေးဟောင်းနော့စ် Óðinn) သည်ကျယ်ကျယ်ပြန့်ပြန့် ကြည်ညိုဆည်းကပ်ခံရသော ဂျာမန်နစ်ဒဏ္ဍာရီလာ နတ်ဘုရားတစ်ပါးဖြစ်သည်။
နော့စ်ဒဏ္ဍာရီမှ ရှင်သန်ကျန်ရစ်သော အရင်းမြစ်များက အိုးဒင်သည် ဉာဏ်ပညာ၊ ကုစားခြင်း၊ သေခြင်း၊ မင်းမျိုးမင်းနွယ်၊ ကြိုးစင် (သေဒဏ်စီရင်သည့် ကြိုးစင်)၊ ဗဟုသုတ၊ စစ်ပွဲ၊ တိုက်ပွဲ၊ အောင်မြင်မှု၊ မှော်တန်ခိုးအစွမ်း၊ ကဗျာလင်္ကာ၊ သွေးရူးသွေးတန်းရုတ်ရုတ်သဲသဲဖြစ်ခြင်း၊ ရှေးဟောင်းဂျာမန်နစ်အက္ခရာ/စာ အစရှိသည်များနှင့်ဆက်စပ်သည်ဟုဖော်ပြ၍ ဖရစ်နတ်ဘုရားမ၏ ခင်ပွန်းအဖြစ် ဖော်ကျူးကြသည်။
ကျယ်ပြန့်စွာရှိသော ဂျာမန်နစ်ဒဏ္ဍာရီနှင့် ရိုးရာဂျာမန်နစ်ဘာသာတရားတို့တွင် ရှေးဟောင်းအင်္ဂလိပ်စာဖြင့် ၊ ရှေးဟောင်းဆက်ခ်ဆန်စာဖြင့် (Old Saxon) ၊ ရှေးဟောင်ဒတ်ချ်စာဖြင့် WuodanW.J.J. Pijnenburg (1980), Bijdrage tot de etymologie van het oudste Nederlands, Eindhoven, hoofdstuk 7 'Dinsdag - Woensdag' နှင့် ရှေးအကျဆုံးဂျာမန်စာ အနေအထားဖြင့် ဟူ၍ သိရှိကြသည်။
အိုးဒင်သည် အရေးပါအရာရောက်သောနတ်ဘုရားတစ်ပါးအဖြစ် ဂျာမေးနီးယားဒေသကို ရောမများသိမ်းပိုက်သည့်ကာလ (from BCE) မှအစပြု၍ လူအများရွှေ့ပြောင်းအ​ခြေချသောခေတ်၏ မျိုးနွယ်စုများနယ်မြေချဲ့ထွင်သည့်ကာလ (4th to 6th centuries CE) ၊ ဗိုက်ကင်းခေတ် (8th to 11th centuries CE) အထိ မှတ်တမ်းတင်ထားသော ဥရောပသမိုင်းတစ်လျှောက်လုံး ပါဝင်လာခဲ့သည်။
ခေတ်သစ်ကာလ၌ ဂျာမန်နစ် ရိုးရာပုံပြင်ဇာတ်လမ်းများတွင် အိုးဒင်ကို ဆက်လက်အသိအမှတ်ပြုဖော်ပြကြသည်။
၎င်းနှင့်ပတ်သက်သော အကိုးအကားအထောက်အထားများကို ရှေးဂျာမန်နစ်လူမျိုးများနေထိုင်သော ဒေသများရှိ နေရာများ၌ ၎င်းအမည်ပါဝင်မှုရှိခြင်းအဖြစ် မြင်တွေ့နိုင်သည်။
ထို့နောက် အင်္ဂလိပ်ဘာသာစကားအပါအဝင် ဂျာမန်နစ်ဘာသာစကားများ၌ Wednesday (ဗုဒ္ဓဟူးနေ့) ကို ၎င်း၏အမည်ကို အစွဲပြု၍ ပေးထားသည်။
ရှေးဟောင်အင်္ဂလိပ်စာပေများတွင် အိုးဒင်သည် ရှေးကျသည့် နန်းမျိုးမင်းဆက်များနှင့် ပတ်သက်၍ ယူဟီးမရဝါဒ၏ အဓိက ဘိုးဘေးပုံစံလည်းဖြစ်သည်။
Langobard ကဲ့သို့ များစွာသော ဂျာမန်နစ်လူမျိုးများကြား၌ ၎င်းကို စတင်တည်ထောင်သည့် ပုဂ္ဂိုလ်ဟူ၍ အများအားဖြင့် ခိုင်းနှိုင်းဖော်ပြကြသည်။
၎င်း၏ အမည်ပုံစံများကို ဂျာမန်နစ်မှတ်တမ်းများ၌ မကြာခဏဆိုသလိုပါဝင်မှုရှိ၏။
သို့သော် အဓိကတွေ့ရသည်မှာ (၁၃)ရာစုခန့်က အိုက်စလန်၌ မှတ်တမ်းတင်ခဲ့ကြသော ရှေးဟောင်းနော့စ်ဘာသာစကားတွင်ဖြစ်၍ ထို၌ အိုးဒင်နတ်ဘုရားအကြောင်း ဇာတ်လမ်းပုံပြင်များစွာရှိသည်။
အဆိုပါစာပေများသည် နော့စ်ဒဏ္ဍာရီအကြောင်း ခေတ်သစ်အမြင်ဖြင့် နားလည်စေခြင်းကို များစွာအထောက်အကူပြု၏။
ရှေးဟောင်းနော့စ်စာပေများက အိုးဒင်နတ်ဘုရားသည် မျက်လုံးတစ်လုံးသာရှိ၍ ရှည်လျှားသော မုတ်ဆိတ်ရှိသည်။
ဂန်းနစ်ယာဟုခေါ်သော လှံရှည်ကိုစွဲကိုင်၍ ဝတ်ရုံရှည်ကြီးတစ်ထည်နှင့် ကြီးမားကျယ်ပျံ့သည့် ဦးထုပ်တစ်လုံးဆောင်းထားသည်ဟု ဖော်ပြကြသည်။
၎င်းထံတွင် ၎င်း၏ အစေခံများဖြစ်သော ဂယ်ရီနှင် ဖရဲ့ကီ ဝံပုလွေနှစ်ကောင်၊ ဟျူဂင်နှင့် မြူနင် ခေါ်သော ကျီးနက်နှစ်ကောင်တို့ဖြစ်ကာ မစ်ဂတ် (Midgard) တခွင်မှ သတင်းစကားများကို သယ်ဆောင်ပေးသူများလည်းဖြစ်သည်။
အိုးဒင်သည် ခြေရှစ်ချောင်းရှိသော အလေးနစ်ယာမြင်းကိုစီးကာ ကောင်းကင်နှင့် ငရဲကို သွားတတ်သည်။
အိုးဒင်သည် ဘက်စ်လာနှင့် ဘော်တို့၏ သားဖြစ်၍ Villi နှင့် Vé ဟူသောညီအကိုများရှိ၏။
အိုးဒင်တွင် သားများစွာရှိသည်ဟုဖော်ပြကြကာ သော် နှင့် ဘော်လ်သရာ မှာအထင်ရှားဆုံးဖြစ်၏။
အိုးဒင်နတ်ဘုရားသည် အမည်ပေါင်းရာချီ၍ ရှိသည်။
ဤစာပေများ၌ အိုးဒင်သည် ကြီးမားသည့် အသိဉာဏ်ပညာကို ရှာဖွေရာ ရံခါ၌ ရုပ်ဖျက်၍ ရှာဖွေတတ်သည်။
ထိုရှာဖွေရာမှရရှိလာသည့် အကျိုးအမြတ်များနှင့်ပတ်သက်၍ ၎င်း၏မိဖုရား ဖရစ်နှင့် အလောင်းအစားပြုတတ်သည်။